Diari Oficial de la Generalitat Valenciana


Sumari del DOGV 9347, del 25-05-2022 (2022/4481)

RESOLUCIÓ de 17 de maig de 2022, del director general de Política Lingüística i Gestió del Multilingüisme, per la qual s'estableix el calendari i el procés d'admissió i matrícula per al curs acadèmic 2022-2023 en les escoles oficials d'idiomes de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9347

Data del DOGV
:   25-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4481


Data del document
:   18-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 17 de maig de 2022, del director general de Política Lingüística i Gestió del Multilingüisme, per la qual s'estableix el calendari i el procés d'admissió i matrícula per al curs acadèmic 2022-2023 en les escoles oficials d'idiomes de la Comunitat Valenciana. [2022/4481]  
Els articles 60 i 61 de la Llei orgànica 2/2006, de 3 de maig (suplement del BOE en valencià núm. 11, de 16.05.2006), d'Educació, regulen els ensenyaments d'idiomes de règim especial i estableixen que estos ensenyaments s'organitzen en tres nivells: bàsic, intermedi i avançat. Els estudis s'estructuren ara en els nivells A, B i C del Marc Europeu Comú de Referència per a les llengües (MECR), els quals se subdivideixen en els nivells A1, A2, B1, B2, C1 i C2. La secció 47.1 estableix, a més, que l'ensenyament del nivell bàsic ha de tindre les característiques i l'organització que les administracions educatives determinen, i l'article 60.1 estableix que l'ensenyament d'idiomes dels nivells intermedi i avançat s'ha d'impartir en les escoles oficials d'idiomes. Així mateix, d'acord amb el que preveu l'article 61.1, la definició dels aspectes bàsics del currículum de les llengües ha de determinar els efectes dels certificats acreditatius de la superació de les exigències acadèmiques de cada nivell.  
El Reial decret 1041/2017, de 22 de desembre (BOE núm. 311, de 23 de desembre de 2017) fixa els aspectes bàsics del currículum dels ensenyaments d'idiomes de règim especial que regula la Llei orgànica 2/2006. Esta normativa bàsica es desplega en el Decret 242/2019, de 25 d'octubre, d'establiment dels ensenyaments i del currículum d'idiomes de règim especial a la Comunitat Valenciana.  
L'Ordre 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana, en el capítol III, regula l'admissió i la matrícula a les escoles oficials d'idiomes valencianes.   
En els ensenyaments d'idiomes de règim especial són d'aplicació també les disposicions normatives següents:  
L'Ordre de 31 de gener de 2008, de la Conselleria d'Educació, regula l'avaluació i la promoció dels ensenyaments d'idiomes de règim especial a la Comunitat Valenciana (DOCV 19.02.2008).  
L'Ordre 32/2011, de 20 de desembre, de la Conselleria d'Educació, Formació i Ocupació regula el dret de l'alumnat a l'objectivitat en l'avaluació, i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que hi corresponga (DOCV 28.12.2011).  
  
La Resolució conjunta de 20 de setembre de 2021, de la Direcció General de Política Lingüística i Gestió del Multilingüisme i de la Direcció General d'Inclusió Educativa, dicta les instruccions per a la sol·licitud d'adaptacions d'accés en les escoles oficials d'idiomes valencianes.  
L'Ordre 6/2011, de 7 de febrer, de la Conselleria d'Educació, regula el procediment per a l'expedició dels certificats de superació dels distints nivells dels ensenyaments d'idiomes de règim especial previstos per la Llei orgànica 2/2006, d'Educació.  
La Llei orgànica 3/2018, de 5 de desembre, disposa sobre la protecció de dades personals i garantia dels drets digitals.  
La Resolució de 14 de febrer de 2019, de la Secretaria Autonòmica d'Educació i Investigació, dicta instruccions per a aplicar-se en els centres docents sostinguts amb fons públics d'ensenyaments no universitaris de la Comunitat Valenciana davant de diversos supòsits de no-convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues.  
Per tot això, en virtut de les competències que m'atribueix l'article 11 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, resolc:  
  
Primer. Disposicions generals  
1. Les escoles oficials d'idiomes valencianes oferiran cursos de les modalitats següents:  
1.1. Cursos curriculars presencials de 120 hores anuals. Esta modalitat s'impartirà en un total de quatre hores setmanals distribuïdes en dues sessions. Podrà accedir-hi la ciutadania en general i el professorat dels centres educatius d'ensenyament no universitari que participe en les accions formatives dins del Pla Integral d'Aprenentatge de Llengües per al Professorat de la Conselleria d'Educació, Cultura i Esport (PIALP, d'ara en avant).  
Estos cursos també s'ofereixen en format intensiu en algunes escoles oficials d'idiomes, de manera que l'alumnat pot completar un curs curricular d'un mínim de 120 hores en un sol quadrimestre, ja siga de setembre a gener o de febrer a maig.  
1.2. Cursos curriculars en línia de 120 hores anuals dels nivells A2, B1, B2 i C1 d'anglés i B2, C1 i C2 de valencià. Podrà accedir-hi la ciutadania en general, l'alumnat del programa That's English! del curs 2021-2022 i el professorat dels centres educatius públics i privats concertats d'ensenyament no universitari que participe en les accions formatives dins del PIALP. Esta modalitat de curs s'oferirà a través de l'EOI Virtual Valenciana. Les dates d'admissió i matrícula i les condicions d'accés seran establides per resolució expressa amb posterioritat a la publicació d'aquesta resolució.  
1.3. Cursos complementaris presencials i en línia (de manera síncrona) de 30 o 60 hores anuals. Podrà accedir-hi el professorat que s'acull a les accions formatives dins del PIALP i la ciutadania en general. Esta oferta formativa complementària estarà dedicada al treball de la destresa oral orientada a la interacció en algun dels nivells del MECR impartits, a la configuració de grups d'iniciació, de preparació de les proves de certificació, de perfeccionament, d'actualització o algun aspecte dels indicats en l'article 6 del Decret 242/2019, de 25 d'octubre, d'establiment dels ensenyaments i del currículum d'idiomes de règim especial a la Comunitat Valenciana. Estos cursos també es poden oferir en format intensiu, de manera que l'alumnat pot completar un curs de 60 hores en un sol quadrimestre, ja siga d'octubre a gener o de febrer a maig.   
  
2. La matriculació en els ensenyaments d'idiomes de règim especial que s'ofereixen en les escoles oficials d'idiomes no pressuposa la inscripció per a fer la prova de certificació, que s'ha de fer en els termes que disposa l'article 3 de l'Ordre de 10 de març de 2008. És responsabilitat de l'alumnat interessat inscriure's en la prova de certificació en els períodes establerts.   
3. Amb caràcter general, els ciutadans de qualsevol nacionalitat es poden matricular en un idioma estranger diferent de l'oficial del país on van fer l'escolarització obligatòria.  
4. Tota l'oferta formativa de les escoles oficials d'idiomes de la Comunitat Valenciana ha de ser autoritzada per l'Administració educativa. La durada en hores, els requisits d'accés i les taxes per a cada curs s'han de fer públics.   
5. En la tramitació de la matriculació de l'alumnat i en l'accés a les seues dades s'observaran les normes que estableix la Llei orgànica 3/2018, de 5 de desembre, de protecció de dades personals i garantia dels drets digitals, i la normativa que la desplega.  
6. Cada escola oficial d'idiomes haurà de posar els mitjans tecnològics necessaris a disposició dels usuaris que no tinguen accés a Internet, per a la sol·licitud d'admissió telemàtica als cursos i per a la inscripció a la prova de nivell.  
  
Segon. Condicions d'accés  
1. Per a accedir per primera vegada als ensenyaments d'idiomes és requisit tindre setze anys o complir-los l'any en què es comencen els estudis.  
Poden accedir-hi per primera vegada els majors de catorze anys en l'any en què es matriculen per a seguir l'ensenyament d'una llengua estrangera diferent de la primera llengua estrangera que cursen en l'Educació Secundària Obligatòria, i/o per a seguir l'ensenyament tant de valencià com d'espanyol com a llengua estrangera, en cas d'haver estat escolaritzats en el sistema educatiu valencià en els últims dos anys abans de l'inici del curs 2022-2023.  
2. El títol de Batxillerat habilita per a accedir, mitjançant el procediment que estableix esta resolució, als ensenyaments d'idiomes de primer curs de B1 de la primera llengua estrangera cursada en Batxillerat, sense que això comporte la convalidació ni l'expedició de cap títol del certificat de nivell A2. Els sol·licitants que vulguen obtindre el certificat del nivell bàsic A2 podran sol·licitar l'accés al segon curs de nivell bàsic A2.  
3. El certificat del nivell A2 obtingut per la superació de la prova homologada que regula l'Ordre 20/2011, de 24 d'octubre, de la Conselleria d'Educació, Formació i Ocupació (DOCV núm. 6646, de 8 de novembre de 2011), habilita per a accedir, mitjançant el procediment que estableix esta resolució, al primer curs de nivell B1 de l'idioma certificat.  
4. L'alumnat que haja superat les proves dels nivells d'A2 i B1 en el Centre Universitari d'Idiomes a Distància (CUID) té accés al primer curs de nivell B1 i al primer curs de nivell B2, respectivament, segons l'acord, de 23 d'octubre de 2012, de col·laboració entre la Universitat Nacional d'Educació a Distància (UNED) i el Ministeri d'Educació, Cultura i Esport, que té validesa en tot el territori nacional.  
  
5. L'alumnat que tinga superats i certificats els nivells A2, B1, B2 o C1 de la Junta Qualificadora de Coneixements de Valencià (JQCV) pot accedir al nivell B1, B2, C1 i al primer curs del nivell C2, respectivament, en les escoles oficials d'idiomes de la Comunitat Valenciana. El nivell superior de la JQCV pot donar accés al segon curs del nivell C2 de les escoles oficials d'idiomes.  
Pot accedir al nivell B2 de valencià l'alumnat que haja superat en els estudis de Batxillerat l'assignatura de Valencià i tinga el títol de Batxillerat, d'acord amb el que estableix la disposició addicional segona de l'ordre 7/2017, de 2 de març, de la Conselleria d'Educació, Investigació, Cultura i Esport, sense que això comporte ni la convalidació ni l'expedició de cap títol del certificat de nivell B1.  
  
Pot accedir al nivell C1 de valencià l'alumnat que haja superat els estudis de Batxillerat en el programa d'ensenyament en valencià (PEV). En cas d'alumnat que va començar els estudis en el PEV i ha acabat (superat o en tràmit d'obtindre'n el títol) en un programa d'educació plurilingüe i intercultural (PEPLI) haurà d'haver cursat en valencià almenys el 50% de les matèries. Este accés al nivell C1 de les EOI no comportarà la convalidació ni l'expedició de cap títol del certificat de nivell B2.  
6. Els diplomes d'espanyol per a estrangers dels nivells A2, B1, B2 i C1 (diplomes DELE de l'Institut Cervantes) permeten accedir, respectivament, al nivell B1, B2, C1 i al C2 d'espanyol per a estrangers de les escoles oficials d'idiomes, segons el Reial decret 264/2008, de 22 de febrer (BOE núm. 62, de 12 de març de 2008).  
7. L'alumnat del programa That's English! que haja superat el mòdul 2 té accés a l'ensenyament presencial o a distància de segon curs d'A2. L'alumnat del programa That's English! que haja superat els mòduls 4 i 8 té accés a l'ensenyament presencial o a distància de primer curs de B1 i B2, respectivament. L'alumnat del programa That's English! que haja superat el mòdul 12 té accés a l'ensenyament presencial o a distància de primer curs de C1.  
8. L'alumnat del programa That's English! que haja superat els mòduls 6 i 10 té accés a l'ensenyament presencial o a distància de segon curs de B1 i B2, respectivament.   
9. Les persones que aporten un certificat de nivells A2, B1, B2 o C1 de les entitats reconegudes en els annexos d'aquesta resolució poden sol·licitar la inscripció en el curs següent.  
10. Els estudiants que tinguen la possibilitat d'accedir directament a un curs superior al primer d'A2 segons els punts 2, 3, 4, 5, 6 i 8 d'aquest apartat, poden optar, si ho prefereixen, a accedir al curs immediatament inferior, la primera vegada que es matriculen en eixe idioma en una escola oficial d'idiomes valenciana, sempre que hi haja disponibilitat de vacants. En cas de no haver-hi vacants, poden accedir als cursos complementaris de dues hores setmanals.  
11. El professorat seleccionat per a participar en les accions formatives a través de les escoles oficials d'idiomes dins del PIALP que acredite un nivell de llengua reconegut per la Conselleria d'Educació, Cultura i Esport pot optar al curs immediatament superior (excepte C2, nivell no inclòs en el PIALP) o, si ho prefereix, als cursos complementaris de dues hores setmanals o a cursos d'actualització de coneixements, sempre que hi haja oferta i disponibilitat de places.   
  
12. Totes les titulacions i les entitats reconegudes per a accedir a les escoles oficials d'idiomes es recullen en l'annex I (anglés), annex II (francés), annex III (alemany), annex IV (italià), annex V (valencià) i annex VI (altres idiomes) d'aquesta resolució.  
13. Per a accedir a un curs complementari s'acceptaran les mateixes titulacions que s'especifiquen en els punts anteriors d'aquest apartat.  
14. L'alumnat que haja superat tres de les cinc activitats de llengua de la prova de certificació en convocatòries anteriors podrà matricular-se en l'últim curs del mateix nivell que no haja superat en la prova.  
  
  
Tercer. Tràmit de sol·licitud de participació en els cursos del Pla Integral d'Aprenentatge de Llengües per al Professorat (PIALP)  
1. El professorat interessat a accedir per primera vegada a les places disponibles d'anglés, francés i valencià de les escoles oficials d'idiomes dins de les accions formatives del PIALP haurà de completar una sol·licitud telemàtica mitjançant la plataforma ovidoc.edu.gva.es.  
  
S'inclou en este procediment tot l'alumnat que accedeix a PIALP per a francés i l'alumnat PIALP per a anglés i valencià dels col·lectius següents: el PIALP de cursos anteriors al curs 2021-2022 en qualsevol de les seues modalitats, l'alumnat del PIALP del curs 2021-2022 que vulga canviar de modalitat d'ensenyament i l'alumnat del PIALP amb pèrdua d'escolaritat.  
2. El termini per a realitzar la sol·licitud a través de la plataforma OVIDOC és des de les 12.00 hores del 26 de maig de 2022 fins a les 23.59 hores del 6 de juny de 2022.  
3. En la sol·licitud s'ha de triar la modalitat de participació: cursos curriculars presencials (de 120 hores), cursos presencials de formació complementària (de 30 o 60 hores), o cursos curriculars en línia (de 120 hores a distància). També s'haurà de triar l'escola oficial d'idiomes en què es vol fer el curs presencial, ja siga curricular o complementari. En cas de demanar cursos curriculars en línia de B1, B2 i C1 d'anglés i B2 i C1 de valencià, s'haurà de triar l'EOI Virtual Valenciana.  
  
3.1. Sol·licitud dels cursos PIALP d'anglés: cursos curriculars presencials, cursos complementaris o cursos curriculars en línia.   
El tràmit a la plataforma ovidoc.edu.gva.es s'anomena ?Cursos PIALP - Anglés convocatòria 2022/2023- i per accedir-hi serà necessari estar en actiu, donat d'alta en la plataforma ITACA i tindre la informació personal actualitzada amb les dades correctes, sobretot pel que fa al cos docent al qual es pertany.  
3.2. Sol·licitud dels cursos PIALP de valencià: cursos curriculars presencials, cursos complementaris o cursos curriculars en línia.  
El tràmit a la plataforma ovidoc.edu.gva.es s'anomena ?Cursos PIALP - Valencià convocatòria 2022-2023- i per accedir-hi serà necessari estar en actiu, donat d'alta en la plataforma ITACA i tindre la informació personal actualitzada amb les dades correctes, sobretot pel que fa al cos docent al qual es pertany.  
3.3. Sol·licitud dels cursos PIALP de francés: cursos curriculars presencials o cursos complementaris.  
El tràmit a la plataforma ovidoc.edu.gva.es s'anomena ?Cursos PIALP - Francés convocatòria 2022-2023- i per accedir-hi serà necessari estar en actiu, donat d'alta en la plataforma ITACA i tindre la informació personal actualitzada amb les dades correctes, sobretot pel que fa al cos docent al qual es pertany.  
4. En cas de voler sol·licitar cursos d'anglés, francés i de valencià s'han de realitzar tres tràmits diferents dins de la plataforma OVIDOC, un per a cada llengua. Cada sol·licitud es podrà modificar o anul·lar, fins i tot una vegada validada i enviada. L'últim tràmit validat serà el que constarà com a presentat i sobreescriurà tots els anteriors. Al final del tràmit es generarà un justificant en format PDF que s'haurà de presentar en el moment de formalitzar la matriculació en l'escola oficial d'idiomes corresponent.  
5. Les persones sol·licitants admeses en el PIALP de nou ingrés, tant als cursos presencials curriculars i complementaris com als cursos en línia, podran consultar la llista d'admesos a partir del dia 15 de juny de 2022 en el web https://eoi.gva.es/va/admissio-i-matricula/matricula-professorat-programa-pialp. Per als cursos presencials curriculars i complementaris, hauran de fer una sol·licitud d'admissió a través de l'assistent telemàtic, d'acord amb el procediment establit en l'apartat quart d'aquesta resolució.  
En cas de no realitzar esta sol·licitud d'admissió a través de l'assistent telemàtic en convocatòria ordinària o no lliurar la documentació al centre abans del dia 29 de juliol, s'entendrà que el candidat o candidata desisteix del seu dret a la plaça vacant i tindrà l'oportunitat de tornar a participar com a alumnat PIALP en l'admissió extraordinària.   
  
El procediment de sol·licitud de matrícula de nou ingrés als cursos en línia s'establirà mitjançant resolució expressa amb posterioritat a la publicació d'aquesta resolució.  
6. L'alumnat dels cursos presencials del PIALP per a anglés i valencià durant el curs acadèmic 2021-2022 ha de realitzar sol·licitud d'admissió per al curs 2022-2023 a través de l'assistent telemàtic sense fer la sol·licitud prèviament en la plataforma OVIDOC, d'acord amb el procediment establit en l'apartat quart d'aquesta resolució.  
  
7. Qualsevol informació en la sol·licitud de participació que no siga verídica o no puga ser acreditada suposarà l'anul·lació de la matrícula.  
  
8. En el cas dels sol·licitants que accedeixen per primera vegada al PIALP, alumnat del PIALP en cursos anteriors al curs 2021-2022, alumnat PIALP per a francés o alumnat del PIALP del curs 2021-2022 que vulga canviar de modalitat d'ensenyament, en cap cas es podrà considerar vàlida la sol·licitud de participació en el PIALP que es realitze a través del procediment d'admissió general establit en l'apartat quart, accessible des de http://www.eoi.gva.es/va/admissio-i-matricula, sense haver fet la petició prèviament en la plataforma ovidoc.edu.gva.es.  
  
9. L'alumnat del PIALP presencial en el curs 2021-2022 i de nou ingrés que ha formalitzat la matrícula en una Escola Oficial d'Idiomes al mes de juliol de 2022 i vol canviar d'escola ha de demanar la baixa de la matrícula en el centre matriculat abans del 9 de setembre i participar de nou en el procés telemàtic de sol·licitud d'admissió del 15 al 18 de setembre com a alumnat del PIALP.   
10. L'alumnat del PIALP de nou ingrés que haja formalitzat la matrícula en el període d'admissió ordinari i aprove la prova de certificació per lliure en la convocatòria extraordinària en un nivell superior tindrà l'opció de modificar la matrícula al nou curs en la secretaria del centre, en el període d'últimes vacants.  
  
Quart. Procés d'admissió als cursos presencials curriculars  
1. Tant l'alumnat matriculat en el curs 2021-2022 com els sol·licitants de nou ingrés que vulguen matricular-se als cursos presencials curriculars han de tramitar la sol·licitud d'admissió telemàticament. Es tramitarà una única sol·licitud telemàtica en la qual es triaran les preferències horàries i d'escola ordenades per prioritat. El sol·licitant podrà triar un màxim de tres idiomes i fins a 50 combinacions horàries amb la possibilitat de seleccionar diverses escoles.  
Es podrà accedir a l'assistent telemàtic d'admissió al juny (convocatòria ordinària) i al setembre (convocatòria extraordinària). En ambdues convocatòries només podran participar els col·lectius indicats en el punt 2 d'aquest apartat. Si un alumne no resulta admés en la convocatòria ordinària ha de realitzar una nova sol·licitud d'admissió en la convocatòria extraordinària, si encara desitja ser-hi admés.  
2. Primer període d'admissió i matrícula (convocatòria ordinària):  
S'obrirà un primer període d'admissió i matrícula al mes de juny. L'assistent telemàtic d'admissió estarà accessible des de la pàgina web telematricula.es a partir de les 12.00 hores del dia 20 de juny de 2022 i fins a les 23.59 hores del dia 4 de juliol de 2022 en convocatòria ordinària. La informació complementària per a la matrícula estarà accessible en http://www.eoi.gva.es/va/admissio-i-matricula. Els col·lectius sol·licitants següents seran adjudicats a les vacants disponibles en este ordre:  
  
2.A. L'alumnat matriculat en el curs 2021-2022 del mateix idioma i en la mateixa EOI en què sol·licita una plaça en qualsevol curs curricular presencial, tant si promociona com si no promociona. En este col·lectiu no està inclòs l'alumnat del PIALP matriculat en el curs 2021-2022. En cas de no ser alumne/a de la mateixa escola que sol·licita, es considera dins del col·lectiu de l'apartat 2.F.  
En este col·lectiu està inclòs:  
2.A.1. L'alumnat matriculat oficial en el curs 2021-2022 del mateix idioma i en la mateixa EOI en què sol·licita una plaça en qualsevol curs curricular presencial sense pèrdua d'escolaritat, excepte els sol·licitants d'accés a primer de C2. En cas d'haver perdut l'escolaritat es considera dins del col·lectiu 2.G.2.  
2.A.2. L'alumnat matriculat oficial en el curs 2021-2022 que ha efectuat renúncia de matrícula en el mateix idioma.  
2.A.3. L'alumnat matriculat oficial en el curs 2021-2022 en el mateix idioma i està en possessió d'un certificat d'una entitat externa d'un nivell superior al cursat en l'escola oficial d'idiomes.  
2.A.4. L'alumnat matriculat oficial en el curs 2021-2022 que ha efectuat una prova de nivell en una EOI este curs per a accedir a l'aprenentatge d'una llengua, d'acord amb l'apartat desé d'aquesta resolució.  
  
2.A.5. L'alumnat matriculat oficial en el curs 2021-2022 que haja superat el curs en la promoció ordinària o extraordinària i que vulga romandre en el curs al que ja estava matriculat amb la categoria d'un curs d'actualització de coneixements.  
2.B. L'alumnat matriculat en el That's English! en el curs 2021-2022 que sol·licita matrícula en la modalitat presencial d'anglés de la mateixa escola, tant si promociona com si no promociona. Si no és alumne de la mateixa escola, es considera dins del col·lectiu de l'apartat 2.F.  
  
2.C. L'alumnat del PIALP matriculat en el curs 2021-2022. S'inclou en este col·lectiu:   
2.C.1 L'alumnat del PIALP matriculat en el curs 2021-2022, tant si promociona com si no promociona. Este alumnat tindrà la mateixa prioritat en qualsevol escola que sol·licite en el mateix idioma que cursava.   
  
2.C.2. L'alumnat del PIALP matriculat en línia o en un curs complementari en l'any acadèmic 2021-2022 i vol matricular-se com a alumnat del PIALP d'un curs curricular presencial.  
2.C.3. L'alumnat del PIALP matriculat en un curs curricular presencial en el curs 2021-2022 que ja ha superat el nivell demanat i desitja fer un curs d'actualització de coneixements.  
2.D. L'alumnat que ha estat matriculat en el curs 2021-2022 en el nivell A2, tant en primer curs com en segon, en la mateixa escola oficial d'idiomes que sol·licita, no ha superat el curs en convocatòria ordinària o extraordinària, però ha superat la prova homologada en el centre d'Educació Secundària o Formació Professional de què és alumne/a i vol matricular-se al primer curs del nivell intermedi B1. En cas de no ser alumne/a de la mateixa escola oficial d'idiomes, es considera dins del col·lectiu de l'apartat 2.F.  
2.E. L'alumnat que opta per primera vegada al PIALP per a anglés i valencià i que ha fet correctament la sol·licitud a través de la plataforma OVIDOC, ha estat admés per a participar en el pla, seguint l'ordre d'adjudicació establit, amb la prioritat de baremació següent:  
  
- 2.E.1. Personal docent funcionari de carrera.  
- 2.E.2. Personal docent funcionari interí.  
- 2.E.3. Personal docent de centres concertats.  
2.F. L'alumnat matriculat en el curs acadèmic 2021-2022 en una escola oficial d'idiomes valenciana i sol·licite trasllat d'expedient a una altra escola. Este alumnat ha d'acreditar, en el moment de formalitzar la matrícula, la seua situació acadèmica mitjançant un certificat acadèmic de notes que ha d'expedir l'EOI d'origen.  
2.G. Els alumnes següents, tots amb la mateixa prioritat d'adjudicació:  
2.G.1. L'alumnat matriculat en el nivell C1 durant el curs 2021-2022 que vol continuar els estudis en el nivell C2 i ha superat l'últim curs de C1 en la convocatòria ordinària o extraordinària.  
2.G.2. Els candidats que no han estat mai matriculats en una escola oficial d'idiomes.   
2.G.3. L'alumnat que no ha estat matriculat en el curs acadèmic 2021-2022 en una escola oficial d'idiomes, ha superat la prova de certificació de qualsevol nivell com a alumnat lliure i vol continuar els estudis com a alumnat oficial matriculat.  
2.G.4. L'alumnat que ha estat matriculat en el curs acadèmic 2021-2022 i vol començar els estudis en un altre idioma.  
2.G.5. L'alumnat d'anys anteriors que no ha estat matriculat en el curs 2021-2022 i vol continuar els estudis.  
2.G.6. L'alumnat matriculat en una escola oficial d'idiomes d'una altra comunitat autònoma i vol fer trasllat d'expedient a una escola oficial d'idiomes valenciana. Este alumnat ha d'acreditar, en el moment de formalitzar la matrícula, la seua situació acadèmica mitjançant un certificat acadèmic de notes que ha d'expedir l'EOI d'origen.  
2.G.7. Els candidats que han efectuat una prova de nivell este curs per a accedir a l'aprenentatge d'una llengua, d'acord amb el desé apartat. Este apartat inclou l'alumnat de cursos anteriors al 2021-2022 que vol fer la prova de nivell per accedir a un curs superior al cursat.  
  
2.G.8. L'alumnat matriculat en el curs primer de C2 durant el curs 2021-2022 que no promociona i vol repetir el curs de primer de C2.  
2.G.9. L'alumnat que opta per primera vegada al PIALP per a francés i que ha fet correctament la sol·licitud a través de la plataforma OVIDOC, ha estat admés per a participar en el pla. Este alumnat haurà de triar l'opció d'alumnat de nou ingrés en l'assistent telemàtic d'admissió (pregunta 1, opció a) de l'assistent telemàtic).  
3. La previsió de vacants es publicarà el dia 20 de juny de 2022 en el web: https://ceice.gva.es/va/web/admision-alumnado/inicio. Els resultats de l'adjudicació de vacants estaran disponibles en l'assistent telemàtic d'admissió el dia 8 de juliol de 2022.   
4. Durant el període de l'11 al 29 de juliol de 2022 els candidats que hagen obtingut plaça formalitzaran la matrícula presentant la documentació requerida en l'apartat cinqué (formalització de la matrícula) d'aquesta resolució. Dins d'aquest període, cada EOI establirà el calendari concret de formalització, que publicarà a la seua pàgina web.   
En les EOI que faciliten a l'alumnat la remissió de la documentació per via telemàtica, el període d'enviament de la documentació serà de l'11 al 15 de juliol de 2022, per tal que la secretaria de l'EOI puga fer efectiva la formalització de la matrícula en ITACA abans del 29 de juliol de 2022.  
En el cas de no formalitzar la matrícula en el període indicat, es considerarà que s'ha renunciat a la plaça i, per tant, es perdrà la reserva de la plaça assignada.  
5. Durant el període de l'1 al 9 de setembre de 2022 les escoles oficials d'idiomes matricularan amb l'ordre de prioritat següent:   
5.1. L'alumnat oficial de cursos no conduents a prova de certificació que va obtindre resultats de la convocatòria extraordinària després del 4 de juliol de 2022 i no va poder sol·licitar plaça en l'assistent telemàtic.  
  
5.2. Aquelles persones que hagen participat en l'assistent telemàtic d'admissió i vulguen fer alguna esmena.  
5.3. Les persones candidates que hagen quedat en llista d'espera en l'adjudicació ordinària del dia 8 de juliol de 2022, en l'ordre d'espera assignat per l'assistent telemàtic.   
6. Segon període d'admissió i matrícula (convocatòria extraordinària):  
S'obrirà un segon període d'admissió i matrícula telemàtica al mes de setembre. Només podran participar els col·lectius indicats en el punt 2 d'aquest apartat. L'assistent telemàtic d'admissió estarà accessible des de la pàgina web https://portal.edu.gva.es/telematricula/ a partir de les 12.00 hores del dia 15 de setembre i fins a les 23.59 hores del dia 18 de setembre de 2022 en convocatòria extraordinària. La informació complementària per a la matrícula estarà accessible en http://www.eoi.gva.es/va/admissio-i-matricula. S'adjudicaran les vacants disponibles en el mateix ordre de prioritat de la convocatòria ordinària.  
  
7. Les vacants disponibles per al període d'admissió extraordinari es publicaran el dia 15 de setembre de 2022 en el web http://www.eoi.gva.es/va/admissio-i-matricula.  
El resultat de l'adjudicació de vacants del període de setembre estarà disponible en l'assistent telemàtic d'admissió el dia 21 de setembre de 2022 a les 9.00 hores.  
8. Des del 21 al 29 de setembre de 2022, les persones candidates que hagen obtingut plaça formalitzaran la matrícula en el centre d'acord amb el procediment establit en l'apartat cinqué d'aquesta resolució.  
  
En les EOI que faciliten a l'alumnat la remissió de la documentació per via telemàtica, el període d'enviament de la documentació serà del 21 al 25 de setembre de 2022, per tal que la secretaria de l'EOI puga fer efectiva la formalització de la matrícula en ITACA abans del 29 de setembre de 2022.  
L'alumnat amb una vacant adjudicada el dia 21 de setembre de 2022 que encara no haja formalitzat la matrícula en la secretaria del centre podrà assistir a les primeres sessions del curs amb els documents acreditatius d'assignació de plaça i de la cita prèvia per a la formalització de la matrícula, en cas de fer-la presencialment, o el resguard o notificació de l'enviament de la documentació abans del 25 de setembre, en cas de fer-la telemàticament. El professorat farà la comprovació d'aquesta situació a l'inici de la sessió.  
9. Els dies 30 de setembre i 3 d'octubre de 2022, les escoles oficials d'idiomes matricularan l'alumnat que haja quedat en llista d'espera en l'adjudicació del dia 21 de setembre de 2022, en l'ordre d'espera assignat per l'assistent telemàtic. Aquelles escoles que hagen acabat abans del 29 de setembre la formalització de les persones adjudicades, podran avançar la formalització de la matrícula de les persones candidates en llista d'espera.  
10. Període d'últimes vacants:  
10.A. Una vegada finalitzat el procés telemàtic d'admissió i matrícula i la formalització de la matrícula de les persones candidates en llista d'espera, si encara queden places escolars vacants, es poden matricular presencialment en les escoles els col·lectius següents:  
10.A.1. L'alumnat que sol·licita trasllat de matrícula i no ho haja fet en el procés d'admissió de setembre.  
10.A.2. L'alumnat que ha superat o no ha superat la prova de certificació i vol matricular-se al curs que li correspon.   
10.A.3. Les persones que van perdre l'escolaritat i les que han esgotat les convocatòries presencials.  
10.A.4. Les persones que volen actualitzar coneixements d'un idioma en un curs d'actualització de coneixements. Esta modalitat d'inscripció no té efecte acadèmic i és incompatible amb una matrícula oficial del mateix idioma. Si este alumnat vol continuar els estudis amb efecte acadèmic el curs 2022-2023, haurà de fer la sol·licitud de matrícula corresponent.  
10.A.5. Les persones que vulguen començar o continuar estudis i no hagen pogut fer el procés d'admissió al juny o al setembre.  
10.B. Cada EOI publicarà llistats actualitzats diàriament en el web, sempre que siga possible, amb les places disponibles per a cada idioma i nivell.  
Les escoles oficials d'idiomes podran avançar la formalització de la matrícula d'últimes vacants per a aquelles places que hagen quedat vacants en l'adjudicació del dia 21 de setembre de 2022.  
Cada EOI establirà un calendari de matriculació amb horaris per als interessats a matricular-se esmentats en el punt 10.A a la secretaria de les escoles dins del termini d'últimes vacants. Els interessats obtindran una reserva de plaça i la documentació pertinent per a poder formalitzar la matrícula en les 24 hores següents. En cas de no formalitzar la matrícula en el termini establit, la plaça s'oferirà al següent interessat.  
  
La documentació per a la formalització de la matrícula es troba a l'apartat cinqué d'aquesta resolució.  
11. En cadascun dels col·lectius llistats fins al punt 10 d'aquest apartat, l'ordre de prelació començarà a partir de la lletra Z del primer cognom, segons el resultat del sorteig de la Direcció General de Centres Docents a què fa referència l'article 38 del Decret 40/2016, de 15 d'abril, pel qual es regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, per al curs 2022-2023.  
12. Les persones interessades a accedir als cursos presencials mitjançant una prova de nivell hauran de preinscriure's en la prova de nivell segons el que estableix l'article 17 de l'Ordre 87/2013, de 20 de setembre, de la Conselleria d'Educació, Cultura i Esport, per la qual es regula l'organització i el funcionament de les escoles oficials d'idiomes de la Comunitat Valenciana.  
13. En les seccions de les escoles oficials d'idiomes actuals només es pot inscriure alumnat dels nivells i els idiomes que hi ha autoritzats per a estes seccions.  
14. En les escoles oficials d'idiomes només es poden fer proves de nivell dels idiomes que hi ha autoritzats.   
  
Cinqué. Formalització de la matrícula als cursos curriculars  
1. Per a formalitzar la matrícula en qualsevol Escola Oficial d'Idiomes de la Comunitat Valenciana, l'alumnat ha d'abonar la taxa corresponent esmentada en l'annex VII d'aquesta resolució. La matrícula no es considera finalitzada fins que l'escola oficial d'idiomes corresponent comprova la documentació requerida en els punts 5 i següents d'aquest apartat i l'alumnat rep el justificant de matrícula corresponent.  
2. L'alumnat de nou ingrés que no haja estat mai matriculat abans en una escola oficial d'idiomes ha d'abonar la taxa d'obertura d'expedient i, opcionalment, la taxa d'expedició de targeta d'identitat d'alumne.  
  
L'alumnat que es matricule en més d'un idioma en escoles diferents només haurà d'abonar l'obertura d'expedient, si escau, en una de les escoles i presentar el justificant de matrícula en l'altra escola.  
  
L'alumnat de nou ingrés al PIALP que haja estat admés en un idioma que no preveu este pla no haurà d'abonar l'obertura d'expedient per a la matrícula en l'altre idioma.  
L'alumnat que es matricula a un curs d'actualització de coneixements abonarà la taxa d'alumnat de nou ingrés.  
L'alumnat que haja estat matriculat prèviament en una EOI dins de l'àmbit territorial de la Comunitat Valenciana distinta de l'EOI que sol·licita, no haurà d'abonar l'obertura d'expedient. Les persones sol·licitants que hagen estat matriculades prèviament durant el curs 2018-19 o anteriors hauran de presentar juntament amb la resta de documentació, un document que certifique que van estar matriculades en una EOI de la Comunitat Valenciana, com ara un expedient acadèmic, un document o resguard de matrícula, una certificació acadèmica o un certificat de nivell. En cas de no tindre cap document haurà de demanar al centre d'origen documentació expedida per l'EOI que acredite que anteriorment havia estat cursant estudis o havia estat matriculat en una prova de certificació com a alumnat lliure.  
  
En les taxes de matrícula s'aplicaran les exempcions i les bonificacions que preveu la Llei 20/2017, de 28 de desembre, de taxes.  
3. El professorat seleccionat per a participar en les accions formatives a través de les escoles oficials d'idiomes dins del PIALP en qualsevol de les seues modalitats estarà exempt del pagament de les taxes de matrícula, obertura d'expedient i expedició de targeta d'identitat d'alumne, però haurà de presentar la documentació que especifiquen els punts 7 i 8 d'aquest apartat. L'expedició dels certificats o les certificacions acadèmiques no estarà exempta del pagament de les taxes corresponents.  
4. L'alumnat matriculat anteriorment en qualsevol de les EOI de la Comunitat Valenciana que vol fer un trasllat de matrícula a una altra escola haurà d'abonar la taxa de trasllat d'expedient. Estarà exempt d'abonar la taxa d'obertura d'expedient. Està inclòs en este col·lectiu l'alumnat matriculat en cursos acadèmics anteriors en la modalitat lliure de les proves de certificació.  
5. L'alumnat matriculat en el curs 2021-2022 en la mateixa EOI en què ha sigut admés ha d'aportar la documentació següent:  
5.1. Sol·licitud telemàtica de petició d'horaris emplenada i signada.  
5.2. Imprés 046 omplit i correctament generat i justificant de pagament bancari de la taxa.  
6. L'alumnat no matriculat en el curs 2021-2022 en la mateixa EOI en què ha sigut admés ha d'aportar la documentació següent:  
  
6.1. Sol·licitud telemàtica de petició d'horaris emplenada i signada.  
6.2. Imprés 046 omplit i correctament generat i justificant de pagament bancari de la taxa.  
6.3. En cas de ser la primera vegada que es matricula en esta escola oficial d'idiomes, una fotografia grandària carnet.  
6.4. En cas d'accedir a un curs superior a primer d'A2, original i fotocòpia del certificat acreditatiu del nivell de llengua, d'acord amb allò que s'estipula en l'apartat segon (condicions d'accés).  
6.5. Original i fotocòpia del carnet de família nombrosa o monoparental, si és procedent.  
6.6. En el cas de famílies víctimes del terrorisme o de violència de gènere, original i fotocòpia del certificat oficial que ha emés l'Administració competent.  
6.7. L'alumnat estranger comunitari (d'algun país de la Unió Europea) ha d'aportar la fotocòpia i l'original del passaport o del NIE (o fotocòpia compulsada) i document que acredite el país en què s'ha fet l'escolarització obligatòria o bé un certificat escolar del centre de l'estat espanyol on va fer l'escolarització obligatòria.  
Els documents originals es retornaran al sol·licitant després de confrontar la veracitat de la fotocòpia en la secretaria del centre.  
L'alumnat estranger no comunitari ha d'aportar fotocòpia i original del NIE (o fotocòpia compulsada), permís de residència en vigor o visat d'estudis i document que acredite el país en què s'ha fet l'escolarització obligatòria. Si en el moment de fer la matrícula no es disposa del NIE, permís de residència o visat d'estudis es matricularà condicionadament i disposarà de 6 mesos per a aportar la documentació requerida.  
  
7. L'alumnat del PIALP presencial matriculat en el curs 2021-2022 haurà d'aportar la sol·licitud telemàtica de petició d'horaris emplenada i signada.   
8. L'alumnat del PIALP presencial de nou ingrés haurà d'aportar la documentació següent:  
8.1. Sol·licitud presentada en la plataforma OVIDOC.  
8.2. Sol·licitud telemàtica de petició d'horaris emplenada i signada.  
8.3. En cas de ser la primera vegada que es matricula en una Escola Oficial d'Idiomes, una fotografia amb grandària carnet.  
8.4. En cas d'accedir a un curs superior a primer d'A2, original i fotocòpia (o fotocòpia acarada) del certificat acreditatiu del nivell de llengua, d'acord amb allò que estipula l'apartat segon (condicions d'accés). En cas de presentar l'original de manera presencial, este es retornarà al sol·licitant després de confrontar la veracitat de la fotocòpia en la secretaria del centre.  
9. Els sol·licitants que tinguen menys de 16 anys durant l'any 2022 que vulguen seguir l'ensenyament d'un idioma estranger diferent del primer idioma estranger que cursen en l'Educació Secundària Obligatòria han de presentar un certificat del centre docent on cursen actualment els estudis que acredite el curs que fan i l'idioma o els idiomes estrangers que estudien.  
10. En els supòsits de no-convivència dels progenitors de l'alumne o alumna per motius de separació, divorci, ruptura de parella de fet, o situació anàloga, s'aplicarà, en el procediment d'admissió i en el canvi de centre educatiu de l'alumnat en els centres docents públics i privats concertats que imparteixen Educació Secundària Obligatòria de la Comunitat Valenciana, la Resolució de 14 de febrer de 2019, de la Secretaria Autonòmica d'Educació i Investigació, per la qual es dicten instruccions per a aplicar-les als centres docents sostinguts amb fons públics d'ensenyaments no universitaris de la Comunitat Valenciana davant de diversos supòsits de no-convivència dels progenitors per motius de separació, divorci, nul·litat matrimonial, ruptura de parelles de fet o situacions anàlogues (DOGV 8490, 20.02.2019).   
  
11. Els sol·licitants que disposen del títol de Batxillerat, espanyol o homologat, i vulguen accedir als estudis d'idiomes de primer curs del nivell B1 o de segon curs del nivell A2 de la primera llengua estrangera cursada en Batxillerat han de presentar un certificat acadèmic en què conste la primera llengua estrangera que han cursat en Batxillerat i que tenen el títol de Batxillerat o es troben en tràmit d'obtindre'l.  
  
12. Els sol·licitants que disposen del títol de Batxillerat i vulguen accedir al primer curs del nivell B2 de valencià han de presentar un certificat acadèmic en què conste la superació en Batxillerat de l'assignatura de valencià.  
13. Els sol·licitants que disposen del títol de Batxillerat i vulguen accedir al nivell C1 de valencià han de presentar un certificat acadèmic en què conste que el tenen, o es troben en tràmit d'obtindre'l, i que l'han cursat en el Programa d'Ensenyament en Valencià i/o PEPLI amb un mínim del 50% de matèries en valencià.  
  
14. En el cas de l'alumnat que presente algun tipus de discapacitat, haurà de justificar-ho segons el que es disposa en la Resolució conjunta de 20 de setembre de 2021, de la Direcció General de Política Lingüística i Gestió del Multilingüisme i de la Direcció General d'Inclusió Educativa, que dicta les instruccions per a la sol·licitud d'adaptacions d'accés en les escoles oficials d'idiomes valencianes.  
15. La matrícula no es considera formalitzada fins que l'Escola Oficial d'Idiomes no rep tota la documentació necessària i en valida l'alta i l'alumne o alumna rep el justificant de matrícula. Si l'alumne no porta a l'escola la documentació en el termini establit, perd el dret a la plaça assignada.  
Les persones amb plaça adjudicada i que tenen cita prèvia concertada amb l'Escola Oficial d'Idiomes per a la formalització de la matrícula amb posterioritat al començament de les classes podran assistir a les classes del curs adjudicat des del primer dia. Hauran de presentar el justificant d'adjudicació de la plaça al professor o la professora del curs.  
16. Els trasllats de matrícula viva només es podran realitzar una vegada finalitzat tot el període de matriculació a partir del 15 d'octubre de 2022.  
17. El fet de presentar algun document fals comporta l'anul·lació de la matrícula.  
  
Sisé. Matriculació als cursos de l'oferta formativa complementària  
1. L'oferta formativa complementària a què fa referència el punt 1.3 de les disposicions generals s'oferirà en cursos de 30 o 60 hores anuals de durada distribuïdes en una o dues sessions setmanals. La distribució podrà ser també en el format intensiu amb el doble de sessions i una durada quadrimestral o qualsevol altra distribució horària setmanal que respecte el còmput total d'hores del curs.  
El catàleg de cursos complementaris que pot oferir cada Escola Oficial d'Idiomes es pot trobar en l'annex VIII d'aquesta resolució.  
  
2. La formalització de la matrícula serà presencial en cada Escola Oficial d'Idiomes en el període de l'1 al 29 de juliol i l'1 al 23 de setembre de 2022. Aquelles persones que vulguen optar als cursos complementaris després del 23 de setembre, ho faran en el període d'últimes vacants.  
Per als cursos complementaris que comencen en el segon quadrimestre o en unes dates diferents de les d'inici de curs, el període de matrícula serà el que determine cada Escola Oficial d'Idiomes.  
3. L'ordre de matriculació en els cursos complementaris serà el següent:  
3.1. Professorat inscrit als cursos complementaris del PIALP, segons el barem establit.  
3.2. Professorat que ha sol·licitat els cursos curriculars ordinaris del PIALP i que no ha sigut admés, segons el barem establit.  
3.3. Candidats que han fet la sol·licitud telemàtica de matrícula en la convocatòria ordinària als cursos curriculars que no han obtingut plaça.  
3.4. Candidats que no han fet la sol·licitud telemàtica d'admissió i matrícula i que no estan matriculats en un curs curricular durant el curs 2022-2023.  
3.5. Candidats que han fet la sol·licitud telemàtica de matrícula en la convocatòria extraordinària als cursos curriculars que no han obtingut plaça.  
3.6. L'alumnat matriculat en un curs curricular durant el curs 2022-2023 només podrà accedir a cursos complementaris en el cas que hi queden vacants després de la finalització del període de matrícula per a estos cursos.   
4. Les condicions d'accés als cursos complementaris seran les mateixes que estableix l'apartat primer d'aquesta resolució per als cursos ordinaris.  
5. En cadascun dels col·lectius llistats en el punt 3 d'aquest apartat, l'ordre de prelació començarà per la lletra Z del primer cognom segons el resultat del sorteig de la Direcció General de Centres Docents a què fa referència l'article 38 del Decret 40/2016, de 15 d'abril, pel qual es regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, per al curs 2022-2023.  
  
  
Seté. Renúncia a la matrícula  
Respecte a la renúncia a la matrícula, se segueix el que disposa l'article 9 de l'Ordre de 31 de gener de 2008.  
  
Huité. Faltes d'assistència i avaluació  
L'alumnat matriculat té l'obligació d'assistir a classe, i l'Escola Oficial d'Idiomes n'ha de controlar diàriament l'assistència a través de la plataforma ITACA. D'acord amb l'article 33 i la disposició addicional primera del Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i els deures de l'alumnat, pares, mares, tutors o tutores, professorat i personal d'Administració i serveis, el consell escolar del centre és l'òrgan competent per a aprovar el reglament de règim interior dels centres docents públics. Els reglaments de règim interior han d'establir el nombre màxim de faltes no justificades per curs (que no pot ser superior al 15%) i els procediments extraordinaris d'avaluació per a l'alumnat que el supere, tenint en compte que la falta d'assistència de manera reiterada pot fer impossible el caràcter continu de l'avaluació. En qualsevol cas, este alumnat, com indica l'apartat quart d'aquesta resolució, si vol matricular-se el curs següent, ho ha de fer en el període de vacants.  
  
  
Nové. Prova de nivell  
1. L'alumnat que acredite un domini suficient de les competències d'un idioma pot incorporar-se a qualsevol curs o nivell a través de la superació de la prova de nivell. L'alumnat interessat en la prova de nivell ha de preinscriure's, segons el que estableix l'article 17 de l'Ordre 87/2013.   
2. Cada escola publica en el web del centre el calendari, el procediment de preinscripció a la prova, de pagament de la taxa i de matrícula per a fer-la. En qualsevol cas, els resultats de la prova de nivell de setembre han d'estar publicats abans de les 15 hores del dia 16 de setembre de 2022 per tal que els aspirants puguen fer la sol·licitud telemàtica d'admissió.   
3. La prova de nivell l'elaboren i l'administren els departaments didàctics, per tal de facilitar que siga uniforme, i es convoca i es duu a terme per part de cada EOI abans de l'inici de les classes. A banda d'això, els departaments poden fer proves de nivell fora del període ordinari de preinscripció establit.  
4. El fet de presentar-se a la prova de nivell no garanteix cap plaça escolar al sol·licitant.  
5. Els aspirants que han fet la prova de nivell sol·licitaran plaça a través de l'assistent telemàtic en el període del 15 al 18 de setembre de 2022 i optaran a qualsevol de les places vacants publicades el dia 15 de setembre de 2022 per al període d'admissió en convocatòria extraordinària.  
6. L'alumnat ha de ser avaluat en esta prova prenent com a referència les programacions aprovades per a cada curs, els nivells de les quals són els que preveu la normativa. Els centres han de fer públics, juntament amb les altres instruccions de la convocatòria, el tipus de prova i els criteris d'avaluació.  
7. Els departaments didàctics, segons el resultat en la prova de nivell, assignen a cada alumne o alumna el curs apropiat en el qual poden fer la sol·licitud telemàtica de matrícula seguint el procediment establit.  
8. El resultat de la prova de nivell és vàlid per al curs acadèmic en què s'ha fet en qualsevol de les escoles oficials d'idiomes de la Comunitat Valenciana.  
9. Cada alumne només pot fer una prova de nivell per idioma i curs acadèmic.  
10. Els aspirants que reunisquen les condicions del punt 14 de l'apartat segon tindran la consideració d'alumnat de prova de nivell.   
11. L'alumnat, tant oficial com no oficial, que haja obtingut la qualificació global de «No Apte» al final de curs o en la PUC i haja obtingut un percentatge de puntuació mínim d'un 50 % en cadascuna de les activitats de llengua avaluades podrà promocionar al següent curs i matricular-se al juliol, sense perjudici de decidir presentar-se a la convocatòria extraordinària de la PUC per a optar al certificat. Esta promoció tindrà la consideració de prova de nivell i no produirà efectes per a l'obtenció del certificat corresponent.  
  
Desé. Devolució de taxes  
1. A efectes de devolució de taxes, el període de matriculació esmentat en el punt 5 de l'article 14.2-7 de la Llei 20/2017, de 28 de desembre, de la Generalitat, de taxes, s'estendrà fins al 30 de setembre de 2022 en el cas dels cursos curriculars i l'11 d'octubre en el cas dels cursos complementaris. Una vegada iniciades les classes o en els casos previstos en l'article 9.10 de l'Ordre 87/2013, només es farà devolució de taxes en els supòsits que preveu el punt 2 de l'article 1.2-6 de la Llei 20/2017. Estos supòsits són:  
a) Quan la no-utilització, la no-prestació o la no-realització siga imputable a l'Administració.  
b) Quan la no-utilització, la no-prestació o la no-realització tinga l'origen en una causa de força major, la devolució serà procedent amb la sol·licitud prèvia de la persona interessada, sempre que esta en prove suficientment la força major.  
2. Els errors d'inscripció i pagament de taxes imputables als interessats no donaran lloc a devolució de taxes.  
3. En els casos de sol·licitud de devolució de taxes dins del període de matriculació, serà requisit imprescindible que s'haja presentat la renúncia al lloc escolar o prova davant del centre corresponent i que no s'haja fet ús del servei.  
4. La presentació telemàtica de la sol·licitud de devolució de taxes comportarà l'autorització per a la comunicació o notificació telemàtica, llevat que s'indique expressament el contrari en la sol·licitud de devolució.  
5. El procediment de devolució de taxes en els casos pertinents serà telemàtic a través de l'enllaç disponible en l'apartat web ?Taxes- de la pàgina www.eoi.gva.es o a través del web de cada Escola Oficial d'Idiomes. Serà requisit imprescindible adjuntar un certificat del centre on conste el motiu de la sol·licitud de devolució de la taxa.  
  
El o la sol·licitant haurà d'indicar quina devolució de taxa concreta demana i adjuntar la documentació que acredite les circumstàncies al·legades per a sol·licitar la devolució. Les circumstàncies al·legades i els certificats presentats han d'estar vigents en la data en què es va efectuar el pagament.  
  
Onzé. Calendari d'admissió i matrícula  
Totes les dates previstes en els diferents apartats d'aquesta resolució que han de tindre's en compte per a l'admissió i la matrícula de l'alumnat de les diferents modalitats de cursos es recullen en l'annex VIII.  
  
  
Dotzé. Matriculació del personal del centre  
1. El personal docent i no docent de les escoles oficials d'idiomes que vulga iniciar o continuar estudis d'idiomes de règim especial ha de matricular-se i examinar-se en un centre diferent d'aquell en què presta serveis, independentment que puga rebre docència en el seu centre i sempre que els cursos es facen en un horari acadèmic que no interferisca en el seu horari laboral.   
El paràgraf anterior no s'aplicarà en el cas que l'idioma que vulga estudiar el personal només s'impartisca en el seu centre.  
2. El professorat redactor de proves de certificació no pot presentar-se a les proves de certificació de l'idioma en què ha participat en el curs acadèmic corresponent. Tot el personal relacionat directament amb algun dels processos de les proves de certificació, com ara l'elaboració, la impressió, el pilotatge i l'accés als recursos en línia, no pot presentar-se a les proves de certificació en el curs acadèmic en què ha participat, i està subjecte a la confidencialitat que s'hi establisca.  
  
  
Tretzé. Difusió de la informació  
Les escoles oficials d'idiomes han d'informar l'alumnat sobre el contingut d'aquesta resolució, tant en la pàgina web oficial de l'escola oficial com en els taulers d'anuncis, com a través del Web Familia 2.0.  
  
El web de cada centre oferirà la informació de tots els cursos de manera unificada, tant curriculars com complementaris, en un mateix espai. En la relació de cursos s'especificarà si són curriculars o complementaris.   
  
Catorzé. Compliment de la norma  
La Inspecció d'Educació vetlarà pel correcte compliment del contingut d'aquesta resolució en les escoles oficials d'idiomes.   
  
Quinzé. Protecció de dades  
El procediment d'admissió i matrícula observarà les garanties de protecció de dades establides en la Llei orgànica 3/2018, de 5 de desembre, de protecció de dades personals i garantia dels drets digitals.  
Contra esta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.